Kollegas val mekaar met sleutelborde aanArgieffoto (Foto: max-i-m, Pixabay) ŉ Man is in hegtenis geneem toe twee werknemers mekaar met hul rekenaarsleutelborde in ŉ kantoor aangeval het. Die polisie in Manchester in die Verenigde Koninkryk is Maandag omstreeks 12:45 ontbied toe ŉ bakleiery uitgebreek het in ŉ raadsaal by ŉ kantoorgebou in die middestad, het die Manchester Evening News berig. Die werknemers het mekaar glo met hul sleutelborde geslaan. Die polisie het ŉ man in hegtenis geneem op aanklag van aanranding. Hy bly in aanhouding. Talle humoristiese aanmerkings het gevolg ná die Greater Manchester-polisie die voorval op sy Twitter-rekening bevestig het. Een van die gebruikers het geskryf: “Here’s hoping you’ve soon got them under Ctrl, and brought their scrapping to an Alt. Don’t let them Escape.”